joelniklaus/EU_Wikipedias huggingface dataset:
Božena Lenčová

Božena Lenčová, rodená Slivková, (* 23. január 1937, Košecké Rovné, Slovensko) je slovenská spisovateľka.

Význam 
Božena Lenčová je slovenská spisovateľka pre deti a mládež, ako aj bábkoherečka.

Životopis 
Narodila sa 23.1.1937 v Košeckom Rovnom (dnes časť obce Zliechov), okres Považská Bystrica, v rodine železničiara a domácej. Detstvo prežila v Dolných Kočkovciach pri Púchove, kde ukončila aj základné vzdelanie. Maturovala na Pedagogickej škole v Žiline v roku 1956. V tom istom roku začala študovať na Vysokej pedagogickej škole v Bratislave, odbor slovenčina a výtvarná výchova. V druhom ročníku, z rodinných dôvodov, štúdium prerušila a presťahovala sa aj s manželom Jánom Lenčom do Žiliny. V roku 1960 sa zúčastnila konkurzu do umeleckého súboru Bábkového divadla v Žiline, kde pracovala tridsaťpäť rokov až do svojho odchodu do dôchodku, v júni 1995. Má dve dcéry a vnúčatá. V súčasnosti autorka žije v Žiline.

Diela 
 Príhody tigríka Prúžika a leopardíka Škvrnku / Bratislava : Mladé letá, 1972
 Mesačná princezná / výber a doslovný preklad Ján Lenčo; prerozprávala Božena Lenčová. – Košice : Východoslovenské vydavateľstvo, 1976
 Čarovný kameň / výber a doslovný preklad Ján Lenčo; prerozprávala Božena Lenčová. – Košice : Východoslovenské vydavateľstvo, 1976
 Aladínova čarovná lampa / Košice : Východoslovenské vydavateľstvo, 1979. 
 Branko a Žltochvost / Bratislava : Mladé letá, 1983 
 Jaskyňa dávnych predkov / Martin : Matica slovenská, 1999 
 Miško a jeho kamaráti / Martin :  Matica slovenská, 2003
 Čarovná dvojica / súborné vydanie kníh Príhody tygríka Prúžika a leopardíka Škvrnku a Branko a Žltochvost. - Bratislava :  Regent, 2017
 Planina snov / fantastické poviedky pre dospelých. - Bratislava : Pars Artem, 2019

Zdroje 
 http://web.archive.org/web/20070722033420/http://www.zilinska-kniznica.sk/downloads/lencova.rtf

Externé odkazy 
 
 

Slovenskí spisovatelia
Oliver Sacks

Oliver Wolf Sacks (* 9. júl 1933, Londýn, Spojené kráľovstvo† 30. august 2015, New York, New York, USA) bol anglický neurológ.

Žil v New Yorku kde pôsobil ako profesor neurológie a psychiatrie na Columbijskej univerzite. Bol autorom viacerých kníh, z ktorých sa niektoré stali bestsellermi. Na motívy jeho knihy Awakenings bol natočený rovnomenný film (v slovenčine Čas prebudenia).

Referencie

Iné projekty

Externé odkazy 
 Oficiálna stránka
 Profil
 Oliver Sacks na Kosmas.cz

Zdroj 

Anglickí neurológovia
Anglickí autori náučnej literatúry
Osobnosti z Londýna
Nissan GT-R

Nissan GT-R je športový automobil vyrábaný japonskou automobilkou Nissan, ktorý sa predáva v Japonsku od 6. decembra 2007, v Spojených štátoch od 4. júla 2008 a vo zvyšku sveta od marca 2009.Taktiež ho možete poznať pod pojmom Godzila.

Koncepty 
Na autosalónoch boli predstavené dva koncepty pred odhalením výrobného modelu. Prvý koncept bol predstavený na Tokyo Motor Show v roku 2001 ako ukážka vozidla GT-R 21. storočia. V roku 2005 na Tokyo Motor Show Nissan predstavil prepracovaný koncept s názvom GT-R Proto, na ktorom by mala byť výroba GT-R na 80 až 90% založená.

Výroba

Produkčný model 
Sériový model GT-R bol predstavený v roku 2007 na Tokyo Motor Show a začiatok predaja v Japonsku sa uskutočnil dňa 6. decembra 2007. Oficiálny začiatok predaja v USA začal o 7 mesiacov neskôr, dňa 7. júla 2008. Európa sa stala tretím spotrebiteľským trhom, kde sa začal predaj v marci 2009. Veľké rozdiely medzi prvým začiatkom predaja vznikli kvôli nutnosti budovania špeciálnych GT-R servisných centier, kde sa bude opravovať. Takisto motor a vzadu montovaná dvojspojková prevodovka sú ručne montované, čím sa obmedzila výroba na zhruba 1,000 vozidiel mesačne.

Špecifikácia 
Nissan GT-R je poháňaný motorom VR38DETT 3799 cc (3.8 L) DOHC V6. Dve paralelne zapojené turbodúchadlá Ishikawajima-Harima Heavy Industries (IHI) poskytujú rýchle prepĺňanie. Motor má výkon 353 kW (485 koní) pri 6,500 ot/min a 588 Nm pri 3,200-5,200 ot/min. Motor takisto spĺňa kalifornskú emisnú normu ULEV.

 Konfigurácia motora – V6 DOHC
 Vŕtanie x zdvih valca (mm) – 95.5 x 88.4
 Zdvihový objem – 3799 cm³
 Kompresný pomer – 9 : 1
 Maximálny výkon – 353 KW (480 koní) pri 6400 ot/min
 Maximálny kr. moment – 588 Nm pri 3200 – 5200 ot/min
 Vstrekovanie paliva – NISSAN EGI (ECCS) Elektronické vstrekovanie paliva
 Odporúčané palivo –  benzín 98
 Objem palivovej nádrže – 71 l
 Prevodovka - GR6 Dual Clutch Transmission (dvojspojková prevodovka)
 Prevodový pomer - 3.7:1
 Pohon - 4WD

Referencie

Externé odkazy 
 Nissan GT-R oficiálna globálna stránka
 Nissan GT-R tlačová informácia
 Nissan GT-R informácie a videá
 AUSmotive.com - GT-R galéria obrázkov
 AUSmotive.com - GT-R Spec V galéria obrázkov
 Severoamerický GT-R Klub Majiteľov
 GTROC

GT-R
Automobily s pohonom 4 × 4
Kupé
Športové automobily
Jacob Ziv

Jacob Ziv (* 27. november 1931, Tverja, Izrael, vtedy Britský mandát Palestína) je izraelský informatik, ktorý spoločne s Abrahamom Lempelom vyvinul bezstratový kompresný algoritmus LZ77.

Zdroj 

Nositelia Hammingovej medaily
Izraelskí informatici
Členovia American Philosophical Society
Informatici židovského pôvodu
Absolventi MIT
Abraham Lempel

Abraham Lempel (* 10. február 1936, Ľvov, Ukrajina, vtedy Poľsko) je izraelský informatik. Je známy predovšetkým vďaka bezstratovému kompresnému algoritmu LZ77, ktorý vyvinul spoločne s Jacobom Zivom. Považuje sa za jedného z priekopníkov teórie kódovania.

Iné projekty

Zdroj 

Nositelia Hammingovej medaily
Izraelskí informatici
Informatici židovského pôvodu
Osobnosti z Ľvova
Sovietske Rusko

Sovietske Rusko () môže byť:
 neformálne:
 ruský komunistický štát, ktorý existoval v rokoch 19171922, teda pred vznikom Sovietskeho zväzu, pozri Ruská sovietska federatívna socialistická republika
 zväzová republika Sovietskeho zväzu (19221991), pozri Ruská sovietska federatívna socialistická republika
 nesprávne: Sovietsky zväz

Pozri aj 
 Sovetskaja Rossija (noviny), ruské noviny vydávané od roku 1956
Sedlo pod Svišťovkou

Sedlo pod Svišťovkou (, , ) je sedlo vo Vysokých Tatrách, ktoré sa nachádza v juhozápadnom hrebeni Veľkej Svišťovky a oddeľuje Veľkú Svišťovku () od Svišťového hrbu.

Sedlo pod Svišťovkou je jedným z dvoch plytkých trávnato-skalnatých sediel medzi Malým Kežmarským štítom a Veľkou Svišťovkou. Druhým z nich je Nižné Sedlo pod Svišťovkou položené o 7 metrov nižšie medzi Zlatým hrbom a Svišťovým hrbom. Tieto sedlá a štíty oddeľujú od seba stredné časti Huncovskej kotlinky a Dolinu Zeleného plesa, teda horné časti Huncovskej kotliny a Doliny Kežmarskej Bielej vody. Zo Sedla pod Svišťovkou do Doliny Zeleného plesa zostupuje Krajný Lendacký žľab, z Nižného Sedla pod Svišťovkou zase Zadný Lendacký žľab.

Cez Sedlo pod Svišťovkou prechádza červeno značená Tatranská magistrála, vedúca zo Skalnatej doliny a prechádza sedlom dolu cez Krajný Lendacký žľab a Lendackú úboč do Doliny Zeleného plesa. Sedlo pod Svišťovkou je najvyšším bodom na celej trase Tatranskej magistrály.

Turistické trasy 
 červeno značená Tatranská magistrála vedúca zo Skalnatej doliny cez Huncovskú úboč na Sedlo pod Svišťovkou, zo sedla dole ku Zelenému plesu.
 Čas prechodu zo Skalnatej chaty do Sedla pod Svišťovkou: 1:20 h v oboch smeroch
 Čas prechodu zo Sedla pod Svišťovkou k Chate pri Zelenom plese: 45 min, ↑ 1:35 h

Referencie

Iné projekty

Externé odkazy
 Poloha na turistickej mape

Sedlá Vysokých Tatier
Súrodenci Jendruchovci

Súrodenci Jendruchovci je hudobná vokálna a inštrumentálna skupina deviatich súrodencov a ich rodičov, ktorá vznikla v januári 1994.

Ocenenia  
 Mladý talent - Reprezentant SR
 Medaila guvernéra štátu Illinois
 Dar Roka - cena UNESCO
 Pamätná plaketa mesta Gdansk

Členovia 
 Milan Jendruch - umelecký vedúci
 Mária Jendruchová - umelecká vedúca, manažérka
 Tomáš Jendruch (* 1977) – syntetizátor, klavír, spev 
 Lucia Jendruchová (* 1978) – saxofón, klavír, spev
 Mária Jendruchová ml. (* 1979) – klarinet, gitara, zobcová flauta, spev
 Matúš Jendruch (* 1980) – trúbka, syntetizátor, zobcová flauta, bicie, spev
 Ruth Jendruchová (* 1982) – husle, gitara, spev
 Petra Jendruchová (* 1983) – husle, gitara, spev
 Alexandra Jendruchová (* 1986) – husle, klarinet, spev
 Deborah Jendruchová (* 1991) – husle, zobcová flauta, priečna flauta, fujara, bicie, klavír, spev
 Filip Jendruch (* 1992) – bicie, zobcová flauta, trúbka, spev

Diskografia 
 1996 Súrodenci - MC 
 1996 V mestečku Betleheme - MC 
 1997 Pieseň o svätom Hubertovi - CD 
 1997 Usmej sa na iných - Akcent AT 0076-2 -cd, MC, CD
 1998 Iba s láskou - Akcent AT 0096-2 -cd, MC, CD 
 1999 Svetlo - The Light - Akcent AT 0110-2 -cd, MC, CD 
 2000 Ďakujem - Thank you - Akcent AT 0126-2 -cd, AT 0126-4 331 -mc, MC, CD
 2002 Narodil sa Kristus Pán - VHS 
 2004 Šťastný deň - Happy Day - MC, CD
 2006 Nádej - Akcent AT AT 0185-2, CD 
 2007 Z Betlehema hlas - Akcent AT 0227-2, CD

Poznámky

Referencie

Externé odkazy 
 Oficiálna stránka

Slovenské hudobné skupiny
Slovenské vokálne skupiny
Kresťanské hudobné skupiny
Hudobné skupiny z 1994
Appenzell Ausserrhoden

Appenzell Ausserrhoden  je kantón na severozápade Švajčiarska. Vláda a parlament sídli v meste Herisau a súdne orgány v meste Trogen.

Dejiny 
Osídľovanie tejto oblasti sa začalo v 7. a 8. storočí a to najmä pozdĺž rieky Glatt. Veľký vplyv na obyvateľstvo malo opátstvo v meste St. Gallen. Mesto Herisau sa prvýkrát spomína v roku 907 a kantón je prvýkrát pomenovaný v 1071. V roku 1401 spoločný kantón Appenzell povstal proti biskupovi a nastala séria konfliktov, ktorá trvala až do roku 1429. Appenzell sa tak stal nezávislým od opátstva. V roku 1513 sa Appenzell stal súčasťou Švajčiarskej konfederácie ako 13. kantón. Reformácia rozdelila územie Appenzell na dve časti, protestantský kantón Appenzell Ausserrhoden a rímskokatolícky Appenzell Innerrhoden.

V 16. storočí sa začal pomaly rozvíjať textilný priemysel, ktorý sa neskôr rozvinul na tkáčstvo a výrobu výšiviek. Tento priemysel však v rokoch 1920 a 1939 skolaboval. V roku 1834 bola prijatá ústava, ktorá sa reformovala v rokoch 1876 a 1908. V rokoch 1875 a 1913 prebiehala výstavba miestnej železničnej siete, ktorá pomohla priemyslu a rozvoju obyvateľstva v tejto oblasti, ktoré dosiahlo v roku 1910 maximum 57 973 obyvateľov. V 1934 bol Johannes Baumann ako prvý občan Appenzell Ausserrhodenu, zvolený do spolkovej rady (Bundesrat). Ženy získali volebné právo v 1972 ale iba na komunálnej úrovni a až v 1989 na úrovni kantónu. V roku 1994 boli dve ženy prvýkrát zvolené do vlády. o práve cudzincov voliť rozhodujú jednotlivé obce.

Referencie

Iné projekty

Zdroj 

Kantóny vo Švajčiarsku
Karmín

Karmín alebo karmínová kyselina alebo košenila je prírodné červené potravinárske farbivo extrahované zo samičiek červca nopálového (Dactylopius coccus alebo Coccus cacti), ktorý žije na rôznych druhoch sukulentov (opuncia). Samička obsahuje tohto farbiva v sušine približne 10 %. Hmyz sa zozbiera a okamžite suší, pretože iba tak si uchová výrazné karmínové farbivo. Po usušení sa hmyz uvarí a farbivo sa vyzráža síranom hlinitoamónnym. 

Toto farbivo sa používalo už v období starej paracaskej kultúre v Peru (asi 1000 pred Kr.), neskôr v celej strednej Amerike. Do Európy sa dostalo až s dobytím Mexika v roku 1512. U nás bola košenila obľúbená vo farmácii v 50. 60. rokoch 20 storočia. Potom bola v potravinárstve pre nedostupnosť a cenu nahradená syntetickými farbivami, ktoré sú však zdraviu škodlivé, ak by sa používali vo väčšom množstve.

Označenie 

E120 (i) je čisté farbivo, E120 (ii) je surový extrakt.

Potravinové obmedzenia 
Pretože je extrahované z hmyzu, E120 nemôže byť konzumované vegánmi a vegetariánmi a tiež niektorými náboženskými skupinami.

Iné projekty

Farbivá
0120
Rogers Cup 2010

Rogers Cup 2010 bol tenisový turnaj mužov, ktorý sa konal v dňoch  od 7. do 15. augusta 2010  na tenisových dvorcoch v kanadskom meste Toronto. Titul v dvojhre obhájil Brit Andy Murray, ktorý vo finále porazil Švajčiara Rogera Federera. Bol to jeho 15. titul v dvojhre na okruhu ATP.  Titul vo štvorhre získali Američania Bob Bryan a Mike Bryan, ktorí vo finále porazili francúzsky pár Julien Benneteau, Michaël Llodra.

Víťazi

Dvojhra mužov 

 Andy Murray vs.  Roger Federer 7-5 7-5

Štvorhra mužov 

 Bob Bryan /  Mike Bryan vs.  Julien Benneteau /  Michaël Llodra 6-4 6-3

Externé odkazy 
 Oficiálne stránky

 
Rogers Cup
ATP World Tour 2010
2010 v Kanade
Twitter

Twitter je mikroblogovacia sociálna sieť, ktorá umožňuje svojim používateľom publikovať krátke príspevky. Takýto príspevok má spravidla výlučne textovú podobu, rozsah maximálne 280 znakov a nazýva sa tweet alebo tvít (). Túto sociálnu sieť vlastní a prevádzkuje americká spoločnosť Twitter, Inc. so sídlom v San Franciscu v Kalifornii. Twitter má tiež servery a kancelárie v San Antoniu v Texase a v Bostone v Massachusetts.

Od svojho vzniku v roku 2006 Jackom Dorseyom, Twitter získal popularitu po celom svete a v súčasnosti má viac ako 500 miliónov užívateľov. Sociálnu sieť používajú najviac v USA, Brazílii a Japonsku.

Užívatelia 
Tweety sú verejne viditeľné v predvolenom nastavení, avšak odosielatelia môžu obmedziť doručovanie správ na ich zozname priateľov. Používatelia sa môžu prihlásiť k odberu tweetov iných používateľov – toto je známe ako following a účastníci sú známi ako followers. Tieto správy sa môžu odoberať aj cez SMS. Všetci užívatelia môžu odosielať a prijímať tweety prostredníctvom internetovej stránky Twitter, kompatibilné externé aplikácie (napr. pre smartphony).

Pre využívanie stačí jednoduchá registrácia, výber Twitter mena a ikonky a môžete začať štebotať. Podobne ako veľmi obľúbené statusy na rôznych sociálnych sieťach, aj Twitter poskytuje miesto, kde sa môžete s celým svetom podeliť o svoje zážitky, názory, zaujímavé poznatky, ale aj videá či články. Takisto môžete prispievať odkazmi na zaujímavé webstránky, dávať na Twitter fotografie, či využiť Twitter na anketovanie komunity. Twitter je zároveň skvelou formou propagácie. Slúži tak celebritám, ale i rôznym firmám, ktorý využívajú možnosť dať vedieť o sebe, svojich nových piesňach, produktoch a podobne.

Príspevky možno šíriť veľmi jednoducho. Pomocou tlačidla re-tweet nám umožňuje tweet, ktorý nás zaujal poslať svojim známym s menom autora a hlavičkou toho, kto re-tweetuje.

Znaky v príspevkoch 
 # Hashtag 
Hashtag sa používa na opis daného tweetu. Jedná sa o frázu, ktorá začína znakom #. Twitter premení hashtag na odkaz, pomocou ktorého je možné nájsť iné tweety s rovnakým hashtagom. Tieto hashtagy môžu označovať rôzne zaujímavosti (film, osobnosť, dôležitá udalosť) alebo označovať význam tweetu (radosť, hnev, smútok, sarkazmus).

Príklady: #prohibice, #drunktweet, #iphone5, #lol, #truestory

 @ Zavináč 
Ak za znakom @ nasleduje meno užívateľa, znamená to, že daný užívateľ bol v konkrétnom príspevku spomenutý, alebo mu bolo odpovedané. Takýto tweet sa zobrazí spomenutému v sekcii Mentions, aj keď sa navzájom nesledujete.

Referencie

Iné projekty

Externé odkazy 
 Oficiálna stránka

Sociálne siete
Webové stránky
Podniky v USA
Dara (obec)

Dara (rue Дара) bola obec na Slovensku v okrese Snina. V roku 1980 bola evakuovaná kvôli výstavbe vodnej nádrže Starina. Z pôvodnej obce sa zachoval murovaný pravoslávny kostolík z roku 1956 (postavený v staroruskom historizujúcom štýle na mieste pôvodného dreveného kostolíka z roku 1746), obecný cintorín a cintorín padlých vojakov v prvej svetovej vojne.

Externé odkazy 
 Dara, bývalá obec

Slovenské obce zaniknuté vysídlením
Smolník (okres Snina)

Smolník () bola obec na Slovensku v okrese Snina. V roku 1980 bola vysídlená kvôli výstavbe Starinskej priehrady. Prvá písomná zmienka je z r. 1568. Pôvodne patrila k humenskému panstvu, neskôr viacerým rodinám. Z pôvodnej obce sa zachoval obecný cintorín a cintorín padlých vojakov v prvej svetovej vojne. Na mieste pôvodného kostola z roku 1898 stojí drevená kaplnka.

Slovenské obce zaniknuté vysídlením
Stakčín
Veľká Poľana

Veľká Poľana (rue Великы Поляны) bola obec na Slovensku v okrese Snina. V roku 1980 bola vysídlená kvôli výstavbe Starinskej priehrady. Prvá písomná zmienka je z r. 1493.

Z pôvodnej obce sa zachoval obecný cintorín, jeden pôvodný domček a pomník - rotunda padlým vojakom v prvej svetovej vojne na vojenskom cintoríne. Zachovali sa tiež ruiny kostola z r. 1784, chátrajúceho od roku 1915. Pod obcou pri Lukovom potoku stojí prícestný kríž z roku 1853. Vojenský cintorín padlých vojakov v prvej svetovej vojne, nachádzajúci sa na Zadnom Hodošíku, je najvyššie položeným vojenským cintorínom na Slovensku (825 m n. m.). Obec je rodiskom národného umelca – maliara Oresta Dubaya (1909).

 
Slovenské obce zaniknuté vysídlením
Ultimate Santana

Ultimate Santana je kolekcia skladieb skupiny Santana, ktorá kombinuje hity posledných albumov Supernatural, Shaman a All That I Am so skorou klasikou. Medzi 18 skladbami sú aj tri nové skladby. Dňa 3. novembra album debutoval na #8 v rebríčku Billboard 200 s predajom viac ako 56,000 kópií v prvom týždni od vydania.

Zoznam skladieb

Zostava 
 Vokály — Everlast, Jennifer Lopezová, Alex Band, Mana, Michelle Branch, Rob Thomas, Steven Tyler, Baby Bash, The Product G&B, Tina Turner
 Carlos Santana - sólová gitara
 Chad Kroeger — gitara + vokály
 Neal Schon — gitara
 Karl Perazzo — elektrická gitara, basová gitara
 Chester Thompson — organ, congas, timbales, perkusie
 Gregg Rolie — klávesy
 David Brown  — basová gitara
 Michael Carabello — congas
 David Delgado - B3 Organ, klávesy

Rebríčky

Referencie

Externé odkazy 
 Oficiálna webstránka
 Recenzia Albumu

Hudobné albumy z 2007
Albumy skupiny Santana
Kompilačné albumy
Lothar Collatz

Lothar Collatz (* 6. júl 1910, Arnsberg, Severné Porýnie-Vestfálsko, Nemecko, vtedy Nemecké cisárstvo – † 26. september 1990, Varna, Bulharsko) bol nemecký matematik. Je známy predovšetkým vďaka tzv. Collatzovmu problému, ktorý formuloval v roku 1937, a ktorý je dodnes otvorený. Je tiež spoluautorom dôležitého výsledku ohľadom Perronovej-Frobeniovej vety.

Referencie 

Narodenia v 1910
Úmrtia v 1990
Nemeckí matematici
Ťahač (automobil)

Ťahač je nákladný automobil určený na pripojenie a ťahanie návesu alebo prívesu.

Ťahač návesov 
Ťahač návesov alebo návesový ťahač alebo sedlový ťahač má na podvozku tzv. točňu, na ktorej je čapom uchytený náves, vytvárajúci spolu s ťahačom tzv. návesovú súpravu či jazdnú súpravu. Ťahač návesov nemá vlastnú úložnú plochu a teda neprepravuje žiaden náklad, iba ťahá sedlový náves.

Ťahač má spravidla prednú riadenú nápravu a jednu alebo dve hnané zadné nápravy. Vozidlá, určené na prepravu súprav v ťažkých podmienkach môžu byť vybavené pohonom všetkých náprav. V niektorých krajinách (USA, Austrália) je možné za náves pripojiť ďalšie prípojné vozidlá (prívesy). Hmotnosť súpravy tak môže dosiahnuť desiatky ton.

Preprava ťažkých nákladov si vyžaduje moderné a výkonné pohonné jednotky, ktoré dokážu dlhodobo spoľahlivo fungovať v náročných podmienkach. Najpoužívanejším sa stal rokmi preverený vznetový motor, ktorý okrem výkonu ponúka dôležitý vysoký krútiaci moment (silu). Štandardom pre súpravy s celkovou hmotnosťou 42 ton (najčastejšia kategória) je výkon 420 k, teda 10 k na tonu. Výkon motorov ťahačov sa pohybuje v rozmedzí 400700 koní a krútiaci moment od 20003000 Nm.

Ťahač prívesov 
Ťahač prívesov alebo prívesový ťahač sa konštrukčne odlišuje od návesového ťahača absenciou točne. Sú prispôsobené na ťahanie alebo tlačenie prívesov a súprav s hmotnosťou až 100 ton. Tajomstvo ich sily nie je v enormnom výkone motora, ale v sprevodovaní, čím klesá maximálna rýchlosť no stúpa ťažná sila vozidla. 

Ťahače majú zväčša 3 až 4 zosilnené nápravy so zapínateľným pohonom všetkých kolies a menšiu ložnú plochu, umožňujúcu montáž záťaže, zlepšujúcej adhéziu zadných kolies. Pri preprave extrémnych nákladov sa do súpravy pripája viac ťahačov, ktoré môžu súpravu ťahať alebo i tlačiť.

Zástupcami prívesových ťahačov sú Tatra 815, Tatra 813 alebo Tatra 141.

Pozri aj 
 Nákladný automobil
 Valník
 Náves
 Príves
 Kamión
 Cestný vlak

Zdroj 
 Dopravný lexikón

Nákladné automobily
If Everyone Cared

„If Everyone Cared“ je šiesty singel kanadskej rockovej skupiny Nickelback, ktorý pochádza z ich piateho štúdiového albumu All The Right Reasons. Singel mal premiéru v USA dňa 26. novembra, rovnako v Kanade, o dva dni neskôr bol vydaný v Austrálii a v Nemecku dňa 8. decembra 2006. Na B strane singla sa objavili dve skladby „Someday“ a „Too Bad“ v akustických verziách zo štúdia Rolling Stone. Singel bol vydaný v Európe vydavateľstvom Roadrunner Records a vydavateľstvom EMI Records v Kanade.

Pozície v rebríčkoch 
Singel dosiahol 1. miesto v kanadskom rebríčku Canadian BDS Airplay Chart, 2. v oficiálnom kanadskom rebríčku Canadian Airplay Chart. V USA singel dosiahol 37. miesto v rebríčku Mainstream Rock Tracks, zatiaľčo v rebríčku Billboard Hot 100 debutoval na 50., z ktorého sa dostal až na 17. Videoklip k piesni dosiahol 9. v rebríčku VH1 VH1's Top 40 Videos of 2007. Dňa 12. januára 2008 bolo zaznamenaných 1 110 819 stiahnutí piesne z internetu.

Zoznam skladieb 
CD singel

Rebríčky

Zostava 
Chad Kroeger - spev, sólová gitaraRyan Peake - rytmická gitara, sprievodný spevMike Kroeger - basová gitaraDaniel Adair - bicie

Referencie

Externé odkazy 
 Text piesne

Single z 2007
Single skupiny Nickelback
Piesne z 2007
Piesne skupiny Nickelback
Nokia X6

Nokia X6 je hudobne orientovaný dotykový smartphone a prenosné zábavné zariadenie od Nokie. Do povedomia verejnosti bol prvýkrát oznámený začiatkom septembra 2009 počas Nokia World 2009 v Nemecku.

Nokia X6 nahrádza Nokiu 5800 ako vlajkovú loď hudobne orientovaných modelov od Nokie. Nokia X6 a X3 sú prvými zariadeniami série X. Pred sériou X, bola hudobne orientovaná séria nazvaná XpressMusic.

Pôvodná Nokia X6 obsahuje program Comes With Music a licenciu pre neobmedzené bezplatné sťahovanie z Nokia Music Store. Verzia s Comes With Music programom sa dodáva od konca roku 2009 za odhadovanú maloobchodnú ceny 605 €.

Vzhľad 
X6 je pozoruhodnejší pre jeho tenšie telo od Nokie 5800 (13,8 mm) a 35 hodinám nepretržitého prehrávania hudby. Pri spoločenských sieťach, podporuje jednoduchý prístupu k Facebooku, MySpace, Ovi, Yahoo! Messenger, YouTube, Vkontakte, Windows Live a mnoho iných.

Technické parametre 
 W-CDMA, GPRS/EDGE, HSDPA
 Rozmery: 111 x 51 x 13,8 mm
 Displej: 3,2" (8,1 cm) uhlopriečka, 16:9 nHD formát obrazu, kapacitný dotykový displej
 Displej odolný proti poškriabaniu
 Vstavaná GPS navigácia
 5-megapixelový fotoaparát s optikou Carl Zeiss, dvojitý LED blesk
 Vysokorýchlostný Micro-USB konektor
 WLAN

Pozri aj 
 Nokia Maps
 Nokia PC Suite
 Nokia Software Updater

Referencie

Externé odkazy 
 Oficiálna Nokia UK stránka
 Nokia stránka s fórami s viacerými detailmi
 http://web.archive.org/web/20110927221218/http://www.infosyncworld.com/reviews/cell-phones/nokia-x6/10482.html
 http://www.pcmag.com/article2/0,2817,2352501,00.asp
 http://www.mirror.co.uk/news/technology/2009/09/09/techie-breakie-nokia-x6-gran-turismo-5-115875-21659774/
 http://www.guardian.co.uk/technology/blog/2009/sep/02/nokia-x6-n97-launch

Mobilné telefóny Nokia
Smartfóny
Hrad Kotnov

Kotnov je jediná zachovalá veža táborského hradu, ktorý založil Přemysl Otakar II. na ochranu mesta Hradiště ako mestský hrad. 

Stojí vedľa neskorogotickej Bechyňskej brány. Má kruhový pôdorys. Pomenovaný je podľa rytiera Kotena, toto meno použil Václav Hájek z Libočan. 

Kotnov je rovnako ako Stará radnica na námestí v Tábore od roku 1962 vyhlásený za národnú kultúrnu pamiatku.

Pozri aj 
 Zoznam národných kultúrnych pamiatok Českej republiky

Iné projekty

Externé odkazy 
 Kotnov
 Kotnov

Zdroj 

Kotnov
Národné kultúrne pamiatky v Juhočeskom kraji
Stavby v okrese Tábor
Scratch

Scratch je nový programovací jazyk, v ktorom sa dajú jednoducho vytvárať interaktívne príbehy, hry a animácie, a ktorý ich umožňuje zdielať na webe. Prostredie jazyka má otvorený zdrojový kód a je chránené vlastnou slobodnou licenciou.

Scratch je vyvinutý skupinou Lifelong Kindergarten Group z laboratórií MIT Media Lab. Táto skupina vyvinula nové technológie ako postavy, spájanie blokov a kreslenie pre deti, ktoré rozširujú rozsah toho, čo môžu ľudia navrhnúť, vytvoriť a naučiť sa.

Vývoj jazyka Scratch je spolufinancovaný spoločnosťami National Science Foundation, Microsoft, Intel Foundation, Nokia a výskumným konzorciom MIT Media Lab.

Základné ingrediencie projektu Scratch 
Projekty v jazyku Scratch sú tvorené objektami, ktoré sa nazývajú postavy. To ako budú postavy vyzerať, je možné zmeniť tak, že sa im dajú rôzne kostýmy. Postava môže vyzerať ako človek, vlak, motýľ alebo čokoľvek iné. Ako kostým sa dá použiť ľubovoľný obrázok: obrázok možno nakresliť v kresliacom programe, importovať ho z pevného disku alebo ho pretiahnuť do programu z webovej stránky.

Postave je možné dať inštrukcie aby sa hýbala, prehrávala hudbu alebo reagovala na iné postavy. Keď je potrebné postave povedať čo má robiť, robí sa to pridaním grafických blokov do zásobníkov, ktoré sa volajú scenáre. Po kliknutí na scenár, Scratch spustí jednotlivé bloky scenára zhora dole.

Externé zdroje 
 Domáca stránka programu Scratch
 Slovenská príručka Scratch

Programovacie jazyky
Michelsonov-Morleyho pokus

Michelsonov-Morleyho pokus alebo Michelsonov-Morleyho experiment alebo Michelsonov (optický) pokus/experiment bol pokus z roku 1887, ktorého cieľom bolo preukázanie existencie éteru. 

V 19. storočí bola existencia svetelného éteru považovaná za fyzikálne vysvetlenie podstaty svetla. Experiment svojim neúspechom podlomil dovtedajšie teórie o svetle. Aj vďaka tomu sa otvoril priestor pre nové teórie a nový vek fyziky. Preto sa tento experiment často označuje ako najužitočnejší nepodarený experiment.

Michelsonov-Morleyho pokus mal v zmysle fyziky 19. storočia preukázať rôznu rýchlosť svetla v smere pohybu Zeme a kolmo na smer pohybu Zeme. Použili interferometer (pozri Michelsonov interferometer), pričom lúč svetla pomocou polopriepustného zrkadla rozdelili na dve kolmé zložky. Očakávali, že zložky svetla ovplyvnené éterom sa budú pohybovať rôznou rýchlosťou. Toto sa im preukázať nepodarilo, lebo v skutočnosti je rýchlosť svetla konštantná.

Zdroje 
 Stoll I., Elektrina a magnetizmus, Vydavateľstvo ČVUT, Praha 2003
 http://www.spszl.cz/~vascak/moje/flashlets/michelson.php - animácia Michelson-Morleyho experimentu (česky)
 http://www.babiak.estranky.cz/stranka/michelson-morleyho-experiment-_-pravda-o-pokuse_
 http://www.youtube.com/watch?v=7ORSeqytMR8

Dejiny fyziky
Vedecké experimenty
Orientalium Ecclesiarum

Dekrét Orientalium Ecclesiarum - o východných katolíckych cirkvách je jedným z dokumentov Druhého vatikánskeho koncilu. Potvrdzuje právo a povinnosť východných katolíckych cirkví zachovávať vo všetkom autentické východné dedičstvo a podľa neho sa riadiť. Vyzýva k jeho očiste tam, kde prišlo k latinizácii. Zdôrazňuje, že všetky obrady majú rovnakú dôstojnosť a sú rovnocenné (proti tézam o prednosti latinského obradu). Rieši aj otázku práv východných patriarchov a plurality tradícií (obradov). Tento dekrét sa stal významným impulzom pre tzv. obradovú obnovu východných cirkví. Veľkú zásluhu na jeho vzniku a obsahu mali najmä biskupi melchitskej gréckokatolíckej cirkvi.

Dekrét bol prijatý 21. novembra 1964 (na sviatok Vstupu presvätej Bohorodičky do chrámu) v pomere 2110 proti 39 hlasom.

Referencie

Externé odkazy 
 Orientalium ecclesiarum (slovenský text)
 Orientalium ecclesiarum (latinský originálny text)

Dokumenty Druhého vatikánskeho koncilu
Gréckokatolícka cirkev
Východné katolícke cirkvi
Katolícka cirkev
Závišov kríž

Závišov kříž je dvojramenný relikviárový kríž byzantského pôvodu.

Dejiny 
Pravdepodobne pochádza z Uhorska, z kráľovského pokladu, ktorý priviezla do Čiech Anna Uhorská, matka kráľovnej Kunhuty, pri úteku v roku 1270. 

Po smrti Kunhuty Uhorskej sa stal jeho majiteľom jej druhý manžel, Záviš z Falkenštejna, ktorý ho pravdepodobne daroval cisterciánskemu vyšebrodskému kláštoru. 

V roku 2010 bol vyhlásený za národnú kultúrnu pamiatku. Uvádza sa, že ide o tretiu najcennejšiu stredovekú zlatnícku pamiatku v Česku (po korunovačných klenotoch a relikviáti sväzého Maura). Kríž bude aj motívom známky Českej pošty.

Referencie

Literatúra 
 Karel Chytil, Antonín Friedl, Nikolaj Pavlovič Kondakov: Kříž zvaný Závišův v pokladu kláštera ve Vyšším Brodu. Praha 1930

Pozri aj 
 Zoznam národných kultúrnych pamiatok Českej republiky

Iné projekty

Externé odkazy 
 Kríž Záviša z Falkenštejna
 Kríž krásného Záviša
 Závišov kríž z vyšebrodského pokladu

Zdroj 

Národné kultúrne pamiatky v Juhočeskom kraji
Kasabian

Kasabian je britská štvorčlenná alternatívna rocková skupina vytvorená v Leicesteri v roku 1999. 

Jej pôvodnými členmi boli spevák Tom Meighan, gitarista a keybordista Christopher Karloff, gitarista a vedľajší vokalista Sergio Pizzorno a basista Chris Edwards. Doteraz vydala päť albumov - Kasabian (2004), Empire (2006), West Ryder Pauper Lunatic Asylum (2009), Velociraptor! (2011) a 48:13 (2014). Súčasnými členmi skupiny sú Meighan, Pizzorno, Edwards a bubeník Ian Matthews. Po odchode Karloffa sa Pizzorno stal hlavným textárom skupiny.

Členovia skupiny 
Súčasní členovia
 Tom Meighan - spevák (1999-súčasnosť), pri živých vystúpeniach aj tamburína
 Sergio Pizzorno - gitara a vedľajšie vokály (1999-súčasnosť)
 Chris Edwards - bas gitara (1999-súčasnosť)
 Ian Matthews - bubny (2004-súčasnosť)

Bývalí členovia
 Christopher Karloff - gitara (1999-2006)
 Jay Mehler - gitara (2006-2013)

Diskografia 
 Kasabian (2004)
 Empire (2006)
 West Ryder Pauper Lunatic Asylum (2009)
 Velociraptor! (2011)
 48:13 (2014)
 For Crying Out Loud (2017)
 The Alchemist's Euphoria (2022)

Britské hudobné skupiny
Obvod (Francúzsko)

Obvod () je jednotka administratívneho členenia Francúzska. Je časťou departementu a zahŕňa niekoľko kantónov. Na čele obvodu stojí podprefekt a jeho územie zodpovedá podprefektúre. 

Na rozdiel od regiónov, departementov, kantónov a obcí nemá svoju volenú reprezentáciu a nie je ani právnickou osobou. 

Obvody boli zriadené v roku 1800 a v istých obdobiach fungovali aj ako volebné okrsky pre celoštátne voľby. V roku 2007 malo Francúzsko 342 obvodov (330 v metropolitnom Francúzsku, 12 v zámorskom Francúzsku), spravidla tri až štyri v každom departemente. Departement Paríž má len jeden, kým Moselle deväť.

Pozri aj 
 Administratívne členenie Francúzska

Externé odkazy 

 Portál francúzskeho regionalizmu s mapami a popisom regiónov, departementov a kantónov 
 Subdélégués et subdélégations : origine des arrondissements 
 Zoznam francúzskych miest a obcí 
 Politické a organizačné členenie Francúzska 
 Portál populácie a územného členenia Francúzska

Zdroj
Radio 32 Goldies

Radio 32 Goldies je 2. program švajčiarskej súkromnej rozhlasovej stanice Radio 32. Rádio začalo vysielať 24. októbra 2001.

Radio 32 Goldies je určené pre milovníkov "Oldies" hitov, ktoré toto rádio ponúka z rokov 1960 - 1989. Rádio taktiež vysiela každú celú hodinu spravodajský blok (správy, počasie, šport a dopravný servis). Každý večer o 20:00 štartujú relácie zamerané na konkrétne druhy hudby (country, pop, folk, či dokonca hudbu ľudovú).

Radio 32 Goldies vysiela z mestečka Solothurn. Kanál zamestnáva 10 moderátorov. Podľa "Radio Control" v roku 2008 priemerný počet ľudí, ktorí Radio 32 Goldies denne počúvali bol 29 100. V súčasnosti Radio 32 Goldies vysiela už aj prostredníctvom internetu, takže je počúvateľné prakticky po celom svete.

Zdroj

Externé odkazy 
 Radio 32 Goldies

Švajčiarske rozhlasové stanice
Židovský cintorín v Třebíči

Židovský cintorín v Třebíči je národná kultúrna pamiatka v Třebíči. V rámci súboru baziliky svätého Prokopa a třebíčskej židovskej štvrti, ktorej je oddelenou časťou, je zapísaný na zozname Svetového dedičstva UNESCO.

Židovský cintorín v Třebíči je po pražskom starom židovskom cintoríne druhý najväčší v Česku. Rozkladá sa na severnej stráni Hrádku na celkovej ploche . Je na ňom 2 600 náhrobkov, najstarší dosiaľ čitateľný je datovaný v roku 1625. Pochovaných tu bolo asi 11 000 ľudí.

Dejiny 
Cintorín bol založený v 2. polovici 15. storočia. Asi do roku 1468 Židia pravdepodobne pochovávali svojich zosnulých priamo pri kláštornom múre. Toto pohrebisko bolo zrušené a nové umiestnené na odvrátenej, severnej svahovitej strane Hrádku. Keď v  roku 1888 pri prietrži mračien a povodni boli niektoré hroby vyplavené, bol cintorín rozšírený južným smerom (nová časť cintorína). V tejto časti stoja pamätníky obetiam prvej svetovej vojny (z roku 1922, 20 obetí) i druhej svetovej vojny (z roku 1957, 290 obetí).

Na cintorín sa vchádza zo západu kovanou vstupnou bránou. Vedľa nej je obradná sieň (1903) s dobre dochovaným interiérom. Vybudovaná bola zásluhou rabína Samuela Pollaka (18421906) na náklady třebíčskej židovskej obce.

Veľkú zásluhu na tom, v akom dobrom stave cintorín prečkal druhú polovicu 20. storočia, keď po druhej svetovej vojne prestal byť využívaný a pustol, majú František Veselý, bývalý primár, a Bohumír Pavlík, školský inšpektor v. v. Obaja boli za to ocenení pri slávnostnom zasadaní zastupiteľstva mesta 23. augusta 2003.

Pozri aj 
 Třebíčská židovská štvrť
Starý židovský cintorín (Praha)
 Zoznam národných kultúrnych pamiatok Českej republiky

Externé odkazy 
 Židovský cintorín v Třebíči – virtuálna prechádzka
 Pamiatky UNESCO v Třebíči: židovský cintorín
  Obnova židovských cintorínov v ČR
 Židovský cintorín

Zdroj 

Národné kultúrne pamiatky v Kraji Vysočina
Lokality Svetového dedičstva v Česku
Židovské cintoríny v Kraji Vysočina
Třebíč
Truck of the Year

Truck of the Year je ocenenie v sektore medzinárodnej dopravy. Každý rok odborná porota pozostávajúca s popredných, odborných novinárov vyberie kamión roka z nových vozidiel na európskom trhu.

Porota 
Porota sa od začiatku skladala s niekoľkých, a neskôr niekoľkých desiatok novinárov z európskych krajín. Novinári reprezentujú redakcie odborných magazínov zaoberajúcich sa úžitkovými vozidlami. Pravidlom je, že každú krajinu reprezentuje jeden novinár.

Porota reprezentuje nasledujúce krajiny a redakcie odborných motoristických magazínov:

Ocenenia 
 2020 - víťaz Mercedes-Benz Actros MP5
 2019 - víťaz Ford F-MAX
 2018 - víťaz DAF CF/DAF XF (104 bodov), o 8 bodov pred Iveco Stralis NP460
 2017 - víťaz Scania série R/S (149 bodov), o 59 bodov pred Iveco Stralis XP/NP
 2016 - víťaz Iveco Eurocargo (101 bodov), o 3 body pred Renault Trucks C/K
 2015 - víťaz Renault Trucks T (129 bodov), o 48 bodov pred DAF CF (81 bodov).
 2014 - víťaz Volvo FH16 (116 bodov), o 11 bodov pred DAF XF 105 (105 bodov).
 2013 - víťaz Iveco Stralis Hi-Way (138 bodov), o 31 bodov pred Mercedes-Benz Antos (107 bodov).
 2012 - víťaz Mercedes-Benz Actros MP4 (161 bodov). Na druhom mieste bola Tatra Phoenix (67 bodov) a na treťom mieste Scania Euro 6 (50 bodov).
 2011 - víťaz Mercedes-Benz Atego (127 bodov) pred Volvom FM/FMX (82 bodov) a Scaniou V8 (45 bodov).
 2010 - víťaz Scania R (114 bodov) pred Volvo FH16 so 60 bodmi a MAN TGL/TGM so 46 bodmi. 
 2009 - Mercedes-Benz Actros III
 2008 - MAN TGS/MAN TGX
 2007 - víťaz DAF XF 105 (86 bodov), za ním skončili Renault Premium Route so 61 bodmi a Volvo FL s 31 bodmi.
 2006 - MAN TGL
 2005 - Scania série R
 2004 - Mercedes-Benz Actros II
 2003 - Iveco Stralis
 2002 - víťaz DAF LF (87 bodov); za ním skončili Volvo FH12 s 80 bodmi a Renault Magnum s 29 bodmi.
 2001 - MAN TGA
 2000 - Volvo FH
 1999 - Mercedes-Benz Atego
 1998 - DAF 95 XF
 1997 - Mercedes-Benz Actros I
 1996 - Scania série 4
 1995 - MAN F2000
 1994 - Volvo FH
 1993 - Iveco EuroTech
 1992 - Iveco EuroCargo
 1991 - Renault AE Magnum
 1990 - Mercedes-Benz SK
 1989 - Scania séria 3
 1988 - DAF 95
 1987 - MAN F90
 1986 - Volvo FL
 1985 - Mercedes-Benz LN2
 1984 - Volvo F10
 1983 - Renault G260/290
 1982 - Ford Cargo
 1981 - Leyland T45
 1980 - MAN 321
 1979 - Volvo F7
 1978 - MAN 280
 1977 - Seddon Atkinson 200

Referencie

Externé odkazy 
 International Truck of the Year
 ITOY ocenenia 1977-2008

Automobilové ocenenia
Daniil Ivanovič Charms

Daniil Ivanovič Charms,  (* 30. december 1905, Sankt Peterburg, Ruské impérium – † 2. február 1942, Leningrad, Sovietsky zväz) bol ruský surrealistický spisovateľ, básnik a dramatik.

Iné projekty 

Ruskí spisovatelia
Osobnosti z Petrohradu
Obete komunistického režimu v Sovietskom zväze
Vlašský dvor

Vlašský dvor je významná historická a národná kultúrna pamiatka v Kutnej Hore.

Ide o bývalý kráľovský palác s mincovňou, vybudovaný v 13. storočí a neskôr veľakrát prestavaný. Razili sa tu strieborné mince – pražské groše.

Opis 
Z neveľkého nádvoria sú vstupy do jednotlivých dielní (šmitní). Každá šmitňa je označená znakom. Sú tu znaky Litoměřic, Kladska, Jihlavy, Opavy, Mostu a Písku. Vlašský dvor je palác s komnatami, honosnou domácou kaplnkou pod ktorou je pokladnica s okovanými dverami a v kameni tesanou latinskou výstrahou. Jej preklad znie „Nedotýkaj sa ma!“ 

V zasadacej miestnosti sú nástenné maľby: Dekret Kutnohorský a Voľba Vladislava Jagelovského od maliarov Klusáčka a bratov Špilarových. Z doby renesancie a baroka sa dochovala konšelská lavica a bronzová doska.

Ako taký je spoločne s chrámom svätej Barbory a kostolom Nanebovzatia Panny Márie zapísaný na zozname svetového kultúrneho dedičstva UNESCO.

Referencie

Pozri aj 
 Zoznam národných kultúrnych pamiatok Českej republiky

Iné projekty

Externé odkazy 
 Vlašský dvor
 Informácie o Vlašskom dvore

Zdroj 

Národné kultúrne pamiatky v Stredočeskom kraji
Lokality Svetového dedičstva v Česku
Mincovne
Kutná Hora
Filipovka

Filipovka alebo presnejšie a správnejšie Pôst pred sviatkom Narodenia Pána je pôstne obdobie pred sviatkom Narodenia Pána (Vianocami) v byzantskom obrade (v gréckokatolíckej i pravoslávnej cirkvi). Začína sa 15. novembra a trvá do 24. decembra, teda štyridsať dní. Názov „Filipovka“ získal preto, lebo sa začína deň po sviatku sv. apoštola Filipa (sviatok má 14. novembra).

Toto pôstne obdobie bolo zavedené, aby sa veriaci pripravili na oslavu sviatku Kristovho narodenia a Bohozjavenia. Usmernenia pre Filipovku boli omnoho zhovievavejšie ako usmernenia pre obdobie Veľkého pôstu pred Paschou (Veľkou Nocou). Na rozdiel od Veľkého pôstu nemá pôst pred Narodením Pána vlastné liturgické predpisy, hoci niektoré typikony predpisujú aj aliturgické dni. Rovnako používanie tmavých bohoslužobných rúch je témou diskusie.

Pendantom v latinskom obrade je Advent, ktorý ale po reforme stratil charakter pôstu a má trochu iný obsah.

Zdroj 
 http://www.grkat.nfo.sk/Texty/filipovka.html
 Marcel Gajdoš: Filipovka v duchovnom živote gréckokatolíka

Gréckokatolícka cirkev
Liturgický rok
Pôsty v kresťanstve
Stredná odborná škola podnikania (Trenčín, Veľkomoravská 14)

Stredná odborná škola podnikania Trenčín poskytuje úplné stredné odborné vzdelanie v oblasti ekonomiky, marketingu, obchodu, cestovného ruchu a odevnej výroby. Pripravuje študentov na podnikanie v obchodno-podnikateľskej profesii a sfére služieb v oblasti súkromného podnikania, v cestovnom ruchu a odevníctve. Zriaďovateľom školy je Trenčiansky samosprávny kraj.

Študijné odbory – 4. ročné 
 6341 6 00 škola podnikania
 6355 6 00 služby v cestovnom ruchu s rozšírenou výučbou cudzích jazykov
 6405 4 00 pracovník marketingu – cestovný ruch 
 6405 4 00 pracovník marketingu – obchod
 6442 4 00 obchodný pracovník
 3137 4 01 operátor odevnej výroby – odevná výroba

Učebné odbory – 3. ročné 
Absolventi získajú výučný list, môžu pokračovať v nadstavbovom štúdiu na škole a získajú maturitné vysvedčenie.
 3152 2 01 krajčír – pánske odevy
 3152 2 02 krajčír – dámske odevy

Učebné odbory – 2. ročné – B variant 
 3178 0 00 výroba konfekcie

Nadstavbové štúdium denná a externá forma 
 6403 4 00 podnikanie v remeslách a službách
 3125 4 00 odevníctvo

História školy 
Od roku 1943. Odevné učilište vzniklo ako výsledok snahy o organizovanú výchovu učňov pri firme Nehera Trenčín, predchodcu OZETY NEO a. s. Trenčín. V priebehu rokov sa škola rozrástla, prešla viacerými štrukturálnymi zmenami vo výchove odborných pracovníkov odevného a textilného priemyslu.
Od 1. septembra 1998 bolo SOU odevné zlúčené so SOU textilným a súčasne zastrešovalo aj Dievčenskú odbornú školu. Týmto zlúčením sa Stredné odborné učilište odevné a textilné a Dievčenská odborná škola stali jednou z najväčších škôl v TSK. Dievčenská odborná škola svoju pôsobnosť ukončila v roku 2003.
SOU odevné a textilné, Veľkomoravská 14 v Trenčíne sa transformovalo na modernú strednú odbornú školu so zameraním na obchod, služby a cestovný ruch. Táto zmena vyšla z vývojových trendov regiónu Trenčín. 
3. septembra 2008 sa SOU odevné a textilné v Trenčíne pretransformovalo a vznikla Spojená škola s organizačnými zložkami: Stredná odborná škola a Stredná odborná škola podnikania pod jednou strechou na Veľkomoravskej 14, Trenčín.
Od 1. januára 2009 schválilo MŠ SR názov školy Stredná odborná škola podnikania, ktorý vychádza zo štruktúry študijných a učebných predmetov školy poskytujúcej úplné stredné odborné vzdelanie.

Zdroj 
 oficiálna stránka školy
 archív školy

Externé odkazy 
 Stránka školy

Stredné odborné školy na Slovensku
Stredné školy v Trenčíne
Red Bull Racing

Red Bull Racing je rakúsky automobilový tím formuly 1, ktorý vznikol v roku 2004 odkúpením tímu Jaguar Racing vlastnenou Fordom spoločnosťou Red Bull. V roku 2005 Red Bull zakúpil i tím Minardi, ktorá pôsobí v F1 pod názvom Scuderia Toro Rosso ako sesterský tím Red Bull Racing a vedením Franza Tosta. Red Bull Racing v súčasnosti vedie Christian Horner. V roku 2013 sa stala automobilka Infiniti hlavným partnerom tímu, jeho logá sa ukázali na dôležitých miestach na monoposte a tak sa aj premenovali na Infiniti Red Bull Racing. Od roku 2018 do 2020 tím pretekal pod názvom Aston Martin Red Bull Racing.

Tím získal double v Pohári konštruktérov i v šampionáte pilotov v sezónach 2010, 2011, 2012 a 2013. V roku 2021 vyhral titul majstra sveta Max Verstappen.

História 
Základy tohto tímu utvoril v roku 1997 tím Stewart Grand Prix, ktorý bol podporovaný automobilkou Ford. Tím ukazoval slušný výkon, vrátane výhry Johnnyho Herberta na GP Európy v roku 1999 , avšak veľké množstvo porúch zavinilo až 46 odstúpení z pretekov kvôli technickým problémom počas 3 sezón.

Na konci roku 1999 celý tím prevzal Ford, ktorý premenoval tím na Jaguar Racing. Tímu sa podarilo obmedziť počet technických porúch, ale stále nepatrili medzi tímy s minimom porúch. V roku 2001 došlo k množstvu zmien v osadenstve tímu, ale ani tie nepomohli tímu dostať sa z ťažkostí  a v Septembri 2004 Ford ponúkol tím na predaj a mesiac na to spoločnosť Red Bull súhlasil s kúpou tímu za 1$ s podmienkou, že musia do tímu investovať minimálne 400 miliónov dolárov.

Kompletné výsledky v F1 

*Sezóna prebieha

Výsledky pretekov

*Sezóna prebieha

Referencie

Iné projekty

Externé odkazy 
 Domovská stránka tímu Red Bull Racing

Tímy formuly 1
Holidays Czech Airlines

HOLIDAYS Czech Airlines, a.s. bola česká charterová letecká spoločnosť. Spoločnosť HOLIDAYS Czech Airlines bola dcérskou spoločnosťou Českého Aeroholdingu. Ako svoju hlavnú základňu využíva letisko Praha-Ruzyně.

Flotila 
Flotila spoločnosti HOLIDAYS Czech Airlines pozostáva zo 6 lietadiel:

Referencie

Externé odkazy 
Holidays Czech Airlines oficiálna stránka

Letecké spoločnosti Česka
Podniky založené v 2010
BC Prievidza

BC Prievidza (Basketball club Prievidza, do 1. augusta 2009 Hornonitriansky basketbalový klub Prievidza) je basketbalový klub hrajúci v najvyššej Slovenskej basketbalovej súťaži - Extralige. Klub bol založený v roku 1947 s názvom Sokol Prievidza. V roku 1952 sa klub na jednu sezónu premenoval na Carpathia Prievidza. Po tejto sezóne dostal klub názov Tatran Prievidza na sezóny 1953 až 1956. V roku 1957 sa klub premenoval na Lokomotíva Prievidza a pod týmto názvom klub hral do sezóny 1963. V roku 1964 sa klub premenoval na určite najznámejší názov v histórií klubu na Baník Cígeľ Prievidza. Po štyridsiatich rokoch učinkovania klubu pod týmto názvom sa klub v roku 2004 po zostupe do druhej najvyššej Slovenskej súťaže premenoval na Hornonitriansky basketbalový klub (HBK) Prievidza. Od 1. augusta 2009 nesie klub názov BC Prievidza.

História

Najväčšie úspechy klubu 
 Majster Československej Socialistickej Republiky : 1988/1989
 Majster Československej Federatívnej Republiky   : 1992/1993
 Majster Slovenskej Republiky                     : 1993/1994
 Majster Slovenskej Republiky                     : 1994/1995
 Víťaz Superligy                                  : 1995/1996
 Majster Slovenskej Republiky                     : 2011/2012
 Majster Slovenskej Republiky                     : 2015/2016

Zostava 2010/2011

Tato kapitola obsahuje zoznam hráčov klubu v sezóne 2010/2011

Zostava 2011/2012

Tato kapitola obsahuje zoznam hráčov klubu v sezóne 2011/2012

Zostava 2012/2013

Tato kapitola obsahuje zoznam hráčov klubu v sezóne 2012/2013

Zostava 2013/2014

Tato kapitola obsahuje zoznam hráčov klubu v sezóne 2013/2014

Zostava 2014/2015

Tato kapitola obsahuje zoznam hráčov klubu v sezóne 2014/2015

Externé odkazy 
 Oficiálna stránka klubu

Slovenské basketbalové kluby
Šport v Prievidzi
Organizácie založené v 1947
Hitparáda

Hitparáda je zoznam resp. umelý rebríček hudobných nahrávok – piesní alebo inštrumentálnych skladieb, ktoré sú najpopulárnejšie v určitej dobe. Popularita daných nahrávok je obvykle stanovená podľa hlasovania poslucháčov (predtým napr. korešpondenčne, teraz najčastejšie v podobe SMS správ alebo internetu – poslucháčska anketa).

Hitparáda môže byť tiež označenie pre rozhlasový alebo televízny program, v ktorom sa vysielajú hudobné nahrávky zo zmieňovaného zoznamu.

Externé odkazy
Top 20 Chart
Všetky hudobné hity
Current and Chart Archives from around the world
AllMusicCharts.com
Hitparády po celom svete
Choice Hits Top 50
Wall brawl hourly chart
Najpredávanejšie albumy všetkých čias... Celosvetovo

cz:Hitparáda

Hudba
Hudobné rebríčky
Atlantic Records

Atlantic Records (Atlantic Recording Corporation) je americké hudobné vydavateľstvo, založené v roku 1947 v súčasnosti vo vlastníctve Warner Music Group, ktoré v roku 2004 zlúčilo Atlantic Records a Elektra Records do zastrešujúceho vydavateľstva nazvaného Atlantic Records Group. Je najviac známe pre vydávanie nahrávok žánrov rhythm and blues, rock and roll a jazz. Vydavateľstvo má tiež množstvo častí s predtým nezávislými vydavateľstvami ako Must Destroy (ktorý priniesol Goldie Lookin Chain a The Darkness do vydavateľstva), a VP Records na Jamajke, ktorá je domovom reggae hudobníkov ako Sean Paul.

Významné sub-vydavateľstvá 
 Big Beat Records
 Big Tree Records
 Cotillion Records
 Eardrum Records
 First Priority Music
 LaSalle Records
 Mirage Records
 Puff Daddy Records
 Radio Records
 Signpost Records
 Stone Flower Records
 TAG Recordings
 Roc Nation

Referencie

Externé odkazy 
 Oficiálna webstránka
 Warner Music Group stránka o Atlantic Records Group
 Atlantic Records: The House that Ahmet Built television documentary in PBS American Masters series

 
Hudobné vydavateľstvá USA
IFPI
Museum Witt

Múzeum Witt Mníchov (MWM) je múzeum, ktoré má najväčšiu zbierku môr na svete; kolekcia múzea sa skladá z viac ako 10 miliónov exemplárov z celého sveta. Nachádza sa v nemeckom Mníchove. Múzeum v roku 1980 založil Thomas Witt.

Externé odkazy 
 Múzeum Witt Mnichov , 

Múzeá v Nemecku
Kultúra v Mníchove
Prírodovedné múzeá
BSC Young Boys

Berner Sport Club Young Boys 1898 je športový klub hrajúci Švajčiarsku superligu, so sídlom v Berne. Bol založený 14. marca 1898 pod názvom Football Club Young Boys.

BSC Young Boys sú často nazývaní aj Young Boys Bern. Klub je 11-násobným futbalovým majstrom Švajčiarska a 6-násobným víťazom národnej pohárovej súťaže. V roku 1957 bol vymenovaný za najlepší švajčiarsky tím. V sezóne 1958-1959 sa dostal do semifinále Európskeho pohára. Od roku 2005 hráva domáce zápasy na štadióne Stade de Suisse (kapacita 32 000 divákov).

Klub má taktiež aj družstvo pozemného hokeja a bowlingu. Ženské hokejové družstvo hrá najvyššiu švajčiarsku hokejovú súťaž.

História
V roku 1897 bratia Max a Oscar Schwabovi, Hermann Bauer a Franz Kehrli vyštudovali Bernskú univerzitu. Po návšteve zápasu Basel Old Boys Association proti Fußball Club Bern založili 14. marca 1898 Football Club Young Boys. Ako klubové farby si zvolili žltú a čiernu.

Starší FC Bern ponúkol klubu výstavbu štadiónov, šatní a výbavu, ak ich študenti budú hrať pod tímom FCB. Young Boys si mohli ponechať vlastné vedenie a symboly. Táto ponuka bola prijatá. Podľa klubovej histórie bol prvý zápas YB hraný 17. júna 1898 a skončil výhrou nad FC Viktoria. Prvý oficiálny zápas sa konal 29. júna 1898 proti Institute Grünau.

Iné projekty

Externé zdroje 
 Oficiálna stránka klubu 

 
Futbalové kluby založené v 1897
Švajčiarske futbalové kluby